Vernon A. Walters

De Vernon Anthony Walters, gebuer den 3. Januar 1917 zu New York, a gestuerwen den 10. Februar 2002 zu West Palm Beach, Florida, war en US-amerikaneschen Zaldot, Geheimdéngschtmann an Diplomat. Hien huet iwwer fënnef Joerzéngte fir aacht verschidde Presidente vun den USA, als antikommunistesche Kämpfer wärend dem Kale Krich geschafft. Am Ufank war en Exekutant a spéider huet en d'Pläng opgestallt fir oppen a verdeckt Operatiounen an der ganzer Welt.

Bekannt gouf hien awer eréischt am leschten Drëttel vu senger Carrière, wéi hie vun 1972 bis 1976 Sous-Direkter bei der CIA gouf, a vun 1985 bis 1989 Ambassadeur vun den USA bei der UNO, a vun 1989 bis 1991 Ambassadeur an Däitschland war.

Kategorie:Gebuer 1917
Kategorie:Gestuerwen 2002
Kategorie:US-amerikanesch Ambassadeuren
Kategorie:CIA
Kategorie:Persounen, déi d'Presidential Medal of Freedom kruten